钦定古今图书集成/明伦汇编/氏族典/第221卷 > 《廖用贤尚友录》 > 查约
## 钦定古今图书集成/明伦汇编/氏族典/第221卷 > 《廖用贤尚友录》 > 查约

按《浙江通志》：“约字原博，海宁人。弘治壬戌进士，授南
京刑部主事，升福建佥事。所至问民疾苦，旌义烈，辩
冤狱。延平、邵武、福州军相继煽乱，约单车往谕，众咸
戢服。擢山东副使，进福建参政，陟左布政使。值候官
反狱，群吏散走，约锐身以先吏卒，贼狶突而前，遂遇
害。闽人皆恸哭，立祠祀之。”